open-index/open-wikipedia-markdown huggingface dataset:
עוזרר קוצני

ממוזער|פירות העוזרר האדום
ממוזער|עוזרר אדום בגן הבוטני ירושלים
**עוּזְרָר קוצני** (**עֻזְרָר קוֹצָנִי**, שם מדעי: *Crataegus azarolus*, שם נרדף: *Crataegus aronia*) הוא עץ קטן או שיח ממשפחת הוורדיים. על ענפיו של העוזרר ישנם קוצים חדים באורך 1–2 ס"מ, בעיקר על הענפים העבים יותר, ומכאן שם התואר של המין – *קוצני*.
## מאפיינים
גובהו הממוצע של העץ בין מטר וחצי לשני מטרים וחצי, אבל ניתן למצוא פרטים בגבהים משתנים, עד כחמישה מטרים ולעיתים יותר מכך. עליו של העוזרר הקוצני מאונים־מנוצים ומסורגים לאורך הענף. הם שעירים משני צדדיהם (ולכן צבעם ירוק־אפרפר), ונושרים בחורף. הפרחים, המופיעים במרץ–אפריל, לבנים, לעיתים בעלי גוון צהוב או ורוד, בעלי 5 עלי־כותרת. הפרי הוא מסוג ענבה מדומה, וצבעו צהוב (או אדום בתת-המין עוזרר אדום) בהבשלתו. הפרי אכיל ובעל טעם דומה לתפוח, ואף משויכות לו סגולות רפואיות מסוימות כמו הורדת לחץ דם.

העוזרר הקוצני גדל בבתה ובחורש, באזורים רבים במרכז ובצפון הארץ (בשפלה, בהר, במדבר יהודה, בגולן ועוד). **עוזרר אדום**, שנחשב בעבר למין נפרד, הוא תת-מין של עוזרר קוצני הגדל בגליל העליון. בניגוד לעוזרר הקוצני הטיפוסי, שפירותיו צהובים, פירותיו של העוזרר האדום הם אדומים.

עוזרר קוצני הוא צמח מוגן בישראל.

## קישורים חיצוניים

* עוזרר קוצני - אגדות ומידע מפורט מתוך האתר טיולים בארץ מגדיר צמחים

## הערות שוליים

קטגוריה:טקסונים שתוארו בידי קארולוס לינאוס
קטגוריה:ורדיים
קטגוריה:ערכי טבע מוגנים בישראל: צמחים
קטגוריה:צמחים שתוארו ב-1753
קטגוריה:עצים ים תיכוניים
Reflection

"**Reflection**" (בעברית: "**השתקפות**") הוא שיר שנכתב והופק על ידי מתיו וילדר ודייוויד זיפל לסרט האנימציה של דיסני "מולאן" שיצא לאקרנים בשנת 1998. השיר משולב בעלילת הסרט ומושר על ידי הדמות הראשית, פא מולאן, בביצועה של הזמרת ליאה סלונגה. בגרסה המדובבת לעברית, מבצעת השיר היא רינת גבאי.

## דירוגים ברשימות

## הביצוע של כריסטינה אגילרה

הזמרת כריסטינה אגילרה נבחרה לבצע את השיר כשיר הנושא של הסרט. לאחר מספר רב של אודישנים שערכו וילדר וזיפל, עדיין לא מצאו זמר שישיר באוקטבה E באופן שרצו. את קלטת האודישן שלה הקליטה אגילרה על רשמקול ישן בחדר מקלחת, ובה היא ביצעה את השיר של ויטני יוסטון "Run to You".

זהו גם סינגל הבכורה של כריסטינה אגילרה והסינגל היחיד שיצא מפסקול הסרט "מולאן". הסינגל יצא ב־1998 ומאוחר יותר נכלל באלבום הבכורה של אגילרה, "Christina Aguilera", ובאלבום "Disneymania". הקליפ לסינגל צולם בביתן סין בפארק וולט דיסני אפקוט שבפלורידה, בהשראת סרט האנימציה.

השיר היה מועמד לפרס גלובוס הזהב עבור השיר המקורי הטוב ביותר מסרט אנימציה.

### מיקומי שיא

## קישורים חיצוניים

* האתר הרשמי לסרט "מולאן"

## הערות שוליים

קטגוריה:שירי 1998
קטגוריה:סינגלי בכורה מ-1998
קטגוריה:סינגלים מ-2020
קטגוריה:שירי כריסטינה אגילרה
קטגוריה:שירים באנגלית
קטגוריה:שירים בספרדית
קטגוריה:בלדות משנות ה-1990
קטגוריה:בלדות פופ
קטגוריה:בלדות R&B עכשוויות
קטגוריה:מולאן (זיכיון)
קטגוריה:סינגלים בהוצאת הוליווד רקורדס
קטגוריה:סינגלים בהוצאת וולט דיסני רקורדס
קטגוריה:סינגלים בהוצאת RCA רקורדס
אליס כדורי

שמאל|ממוזער|250px|שלט הקדשה לאליהו כדורי בבית הספר החקלאי כדורי
**אליס (אליהו) כדורי** (לעיתים נכתב כׄצׄורי בתעתיק ערבי-עברי; באנגלית: **Ellis Kadoorie**, בערבית: **خضوري** ח'צ'ורי) (1865 – 24 בפברואר 1922) היה נדבן ובן למשפחה יהודית עשירה מבגדאד. משפחתו היגרה למומבאי שבהודו באמצע המאה ה-18 והייתה בעלת עסקים שונים במזרח הרחוק.

## ביוגרפיה
אליס כדורי נולד בבגדאד והגיע לשאנגחאי ב-1880 כעובד של החברה היהודית-ספרדית 'דוד ששון ובניו'. בתוך שנים ספורות הוא צבר הון רב, ופתח עסקים עצמאיים בשנגחאי ובהונג קונג, שם ישב אחיו, סר אליעזר כדורי. במשך שני העשורים הבאים, עשו האחים כדורי את הונם, הצליחו בבנקאות, מטעי גומי, שירותי חשמל ומקרקעין, והחזיקו בחלק הארי של מניות רשת מלונות הונג קונג. כדורי הקים שני בתי ספר בהונג קונג, באחד (נוסד ב-1891) לימדו בשפה ההינדית ובשפת האורדו ובשני לימדו אנגלית לדוברי סינית.

בשנת 1917 קיבל את תואר אביר האימפריה הבריטית מידי המלך ג'ורג' החמישי.

כדורי נפטר ערירי בהונג קונג בשנת 1922 ונטמן בבית העלמין היהודי בעיר.

בצוואתו הקדיש 140,000 ליש"ט להקמת בית ספר חקלאי בארץ ישראל. הוא הניח סכום זה ל"ממשלת א"י" - "בהאמינו על סמך הצהרת בלפור והחלטות ועידת סן רמו - שא"י מוכרת כשייכת כולה ליהודים". כשנודע ביישוב דבר העזבון של כדורי הקים הנציב העליון הרברט סמואל ועדה כדי לתכנן את הוצאת הכסף.

כעבור זמן כאשר קראו את הצוואה עצמה, התברר שלא הממשלה בארץ ישראל היא היורשת כי אם ממשלת בריטניה, וכי כדורי אפשר בצוואתו להשקיע את הכסף בארץ ישראל או בעיראק. חיים ויצמן, נשיא ההסתדרות הציונית העולמית הפעיל לחץ על אחיו של המנוח, איש העסקים אליעזר כדורי ובסופו של דבר הצליח להשיג החלטה עקרונית מצד הבריטים שהכסף יושקע בארץ ישראל.

לאחר משא ומתן נוסף בין פרדריק קיש מההסתדרות הציונית להמפרי באומן, מנהל מחלקת החינוך, הוחלט כי מכספי עיזבונו יוקמו שני בתי ספר חקלאיים על שם כדורי:
# המכון החקלאי כדורי - בית ספר חקלאי ערבי, הוקם בשנת 1930 בטולכרם.
# בית הספר החקלאי כדורי - בית ספר חקלאי יהודי, הוקם בשנת 1933 ליד כפר תבור.

## ראו גם
* מיכאל כדורי

## לקריאה נוספת

* Jonathan Kaufman, **The Last Kings of Shanghai: The Rival Jewish Dynasties That Helped Create Modern China**, Viking, 2020


## קישורים חיצוניים

## הערות שוליים

אליס
קטגוריה:אנשי עסקים יהודים סינים
קטגוריה:נדבנים יהודים סינים
קטגוריה:יהודים עיראקים
קטגוריה:מפקדים במסדר האימפריה הבריטית
קטגוריה:אישים שעל שמם יישובים בישראל
קטגוריה:אצולה יהודית בריטית
קטגוריה:ילידי 1865
קטגוריה:נפטרים ב-1922
Genie in a Bottle

"**Genie in a Bottle**" (בעברית: "**שד בתוך בקבוק**") הוא הסינגל הראשון שיצא מאלבום הבכורה של כריסטינה אגילרה, Christina Aguilera. כמו כן, הוא הסינגל שהביא את הפריצה הגדולה שלה. הסינגל יצא באמצע 1999 והגיע למקום הראשון במצעד הבילבורד באמריקה למשך 5 שבועות. הוא זיכה אותה בפרס גראמי לתגלית השנה.

"Genie in a Bottle" נכתב בידי דייוויד פרנק, סטיב קיפנר ופאמלה שיין והופק על ידי פרנק וקיפנר. מילות השיר כללו מסרים מיניים כמו "הגוף שלי אומר קדימה" ו"אתה צריך לשפשף אותי בדרך הנכונה", ובחלקים מסוימים בעולם השיר צונזר בקטעים שונים.

באלבום Back to Basics שהוציאה אגילרה בשנת 2006 ישנה רצועה שמוקדשת למעריצים שנקראת "(...Thank You (Dedication to Fans" ובה כלולות דגימות מהשיר. אגילרה אמרה שדגימות אלה צורפו מכיוון שהיא הרגישה באותה תקופה בקריירה שלה שהיא כלואה ונמנעה מלהגשים את החלומות בכיוון סגנון המוזיקה שרצתה ליצור, ממש כמו מילות השיר.

## ביקורות
### רשימות כל הזמנים

## ההצלחה בעולם
"Genie In a Bottle" היה אחד הלהיטים הגדולים של שנות ה-90 של המאה ה-20, ומאז צאת הסינגל והגעתו למקום הראשון נחשבה אגילרה ליריבתה לקריירה של בריטני ספירס, שהצליחה להגיע לאותו הישג. לשיר קיימת גרסה שהוקלטה בספרדית ("Genio Atrapado") מתוך האלבום הבא שהוציאה אגילרה, Mi Reflejo. גרסה זו זכתה להצלחה גדולה אצל הקהל הלטיני.

## נתוני מכירות

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שירי כריסטינה אגילרה
קטגוריה:שירים באנגלית
קטגוריה:שירים בספרדית
קטגוריה:שירים שנכתבו על ידי פאם שיין
קטגוריה:שירי דאנס-פופ
קטגוריה:וידאו קליפים שבוימו על ידי דיאן מרטל
קטגוריה:שירים על מיניות
קטגוריה:מחלוקות במוזיקה
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת RCA רקורדס
קטגוריה:שירי פלטינה כפולה בקנדה
שיבס ריגל

**שיבאס ריגל** (Chivas Regal) הוא מותג ויסקי סקוטי מסוג בלנדד המורכב מערבוב של מספר סוגי ויסקי.

## היסטוריה
המותג שיבס יוצר לראשונה בשנת 1801 בסקוטלנד. ראשיתו במזקקת משקאות אשר נוסדה על ידי האחים ג'יימס וג'ון שיבס; מקור שמם במילה הגאלית סקוטית *seamhas*, שמשמעותה "בר מזל" או - "בורך במזל טוב". ב-1843 נבחרה המזקקה לספק ויסקי לבית המלוכה הבריטי, והדבר העלה את חינו בעיני צרכנים ברחבי אנגליה. בשנת 1909 החלו בשיווק המשקה בארצות הברית.

בשנת 2001 נרכשה המזקקה על ידי תאגיד המשקאות הצרפתי פרנו ריקאר (Pernod Ricard). החל משנת 2010 מופץ ומשווק בישראל על ידי חברת טמפו משקאות.

## מותגים בתפוצה רחבה
אחוז האלכוהול במותגים שמוכרת החברה הוא 40%, ומלבד שמם המסחרי הם מכונים במספר, המציין כמה שנים מיושנים מרכיבי הויסקי בחביות אלון.
*שיבס ריגאל 12 (Chivas Regal 12) - התערובת הסטנדרטית. הויסקי מכיל 35 תערובות שונות, שהבולטת ביניהם היא ויסקי הסתראת'יילה. זהו המותג הנמכר ביותר של החברה.
*שיבס ריגאל 18 (Chivas Regal 18)- ויסקי המכיל 25 תערובות שונות שהבולט מביניהם הוא ויסקי הסתראת'יילה. הויסקי נמכר בשם "חתימת זהב" (Gold Signature).
*שיבס רויאל סאלוט 21 (Chivas Royal Salute 21) - המותג החל להמכר לכבוד הכתרתה של אליזבת השנייה כמלכת בריטניה, שעם שובה לארצה נהגו לכבדה בירי 21 מטחי כבוד. הויסקי נמכר בארבעה צבעים שונים: כחול, ירוק, אדום, וחום. ההבדל ביניהם הוא מרכיבי הבלנדד ושינוי טעמים קלים אשר מתאימים את עצמם לשוק המקומי.
*שיבס ריבולב 21 (Chivas Revolve 21) - מותג ויסקי זה הוא למעשה שיחזור של טעות יצור שפקדה את מפעל שיבס. לפני כבערך מאה שנים, פס היצור של המפעל ייצר קו שלם של בקבוקים עם פגם בעיצוב. להפתעת המפעל הקהל הבריטי אהב את העיצוב "החדשני" וכיום חברת שיבס משחזרת את עיצוב הבקבוקים הישן. ויסקי זה מכיל מספר תערובות לא ידוע.

## מותגים לאספנים
*שיבס מאה של מאלטים (Chivas Century of Malts)- ויסקי המכיל 100 תערובות שונות שכל אחת מהם היא סינגל מאלט, מה שהופך את ויסקי זה בסופו של דבר לבלנדד מאלט ואף לאיכותי יותר. שנת המינימום של הצעיר במרכיבו אינה מצוינת.
*שיבס רויאל סאלוט אוסף 100 החביות (Chivas Royal Salute The Hundred Cask Selection) - בלנד של 100 חביות מובחרות שנבחרנו בקפידה על ידי קולין סקוט, המאסטר בלנדר של שיבאס ריגאל. הויסקי הצעיר ביותר בבלנד זה הוא בן 25 שנה. החברה הוציאה 3 סדרות כאלו במהלך השנים, כאשר כל סדרה בנויה מ-100 חביות שהם קרוב ל-30 אלף בקבוקים.
*שיבס רויאל סאלוט 38 (Chivas Royal Salute 38) - ויסקי לאספנים שנמכר כיום, בלנד אשר המרכיב הצעיר ביותר בו הוא בן 38 שנה. המחיר הממוצע של ויסקי זה הוא 800 דולר.
*שיבס רויאל סאלוט 50 (Chivas Royal Salute 50) - ויסקי שיצא לכבוד חלוף 50 שנה להכתרתה של אליזבת השנייה למלכת אנגליה: יישון המרכיבים החל בשנת 1953, והויסקי הוכנס לבקבוקים כעבור 50 שנה. ישנם רק 255 בקבוקים כאלו בעולם, ומחירם נאמד בעשרות אלפי דולרים.

## קישורים חיצוניים

* 
* שיבס ריגל, אתר החברה.
* 
* 

## הערות שוליים

קטגוריה:ויסקי סקוטי
מאדאם דו דפאנד

**מאדאם דו דפאנד** (**Madame du Déffand**, 25 בדצמבר 1697 - 23 באוגוסט 1780), מחברת מכתבים צרפתייה.

שמאל|ממוזער|250px|מאדאם דו דפאנד
מארי דה וישי שאמרון, נולדה בטירה המשפחתית במחוז סאון-א-לואר שבחבל בורגון בצרפת. היא התחנכה במנזר של מסדר הבנדיקטינים בפריז. ב-1718 הוריה השיאו אותה למרקיז דו דפאנד, שהיה קרוב משפחה, אך כעבור ארבע שנים היא נפרדה ממנו. ב-1721 פגשה בוולטר ומאז התפתחה ביניהם ידידות רבת שנים.

החל ב-1749 קיימה בביתה בפריז חוג ספרותי שבו השתתפו וולטר, מונטסקייה, ברנאר דה פונטנל, ד'אלמבר ואנשי רוח רבים אחרים, והקסימה אותם בשיחתה השנונה. ב-1754 איבדה את מאור עיניה, אך המשיכה לקיים את החוג הספרותי בעזרת אחייניתה, ז'ולי לפינאס, שעברה להתגורר אִתה בביתה.

ד'אלמבר, שהיה ידידה הקרוב ביותר של מאדאם דו דפאנד, החל להעדיף את חברתה של אחייניתה. ב-1764 עזבה ז'ולי לפינאס את בית דודתה והחלה לקיים חוג ספרותי במקום מגוריה החדש. ד'אלמבר ורבים אחרים העדיפו את החוג החדש וחדלו לבקר בביתה של מאדאם דו דפאנד. ב-1766 פגשה מאדאם דו דפאנד בסופר האנגלי הוראס וולפול, ומאז התקיימו ביניהם ידידות נפלאה והתכתבות שנמשכה עד מותה ב-1780.

מכתביה של מאדאם דו דפאנד לד'אלמבר, למונטסקייה ולאנשי רוח אחרים יצאו לאור ב-1809, ומכתביה להוראס וולפול פורסמו בשנה שלאחריה. מכתבים אלה משקפים את רוח המאה השמונה עשרה בצרפת.

במכתבה האחרון להוראס וולפול כתבה מאדאם דו דפאנד: "אני סבורה שמצבי זה מבשר את סופי. אין בי עוד כוח לפחד מן המוות, והיות שלא אראה אותך עוד, אין לי מה להפסיד. ידידי, השתעשע כל עוד תוכל, ואל נא תצטער על מצבי."

## קישורים חיצוניים

* 

קטגוריה:ילידות 1697
קטגוריה:אנשי חברה צרפתים
קטגוריה:נפטרות ב-1780
קטגוריה:עיוורים
קטגוריה:כותבות מכתבים מהמאה ה-18
בצל ירוק

280px|ממוזער|בצל ירוק
[240px|ממוזער|בצל ירוק הוא אחד משני הגידולים העיקריים (יחד עם [בטטה|בטטות) בחצי האי ליו'או שבדרום מזרח סין]]
**בצל ירוק** הוא ירק ממינים שונים של בצל הגינה. לבצל הירוק יש טעם פחות חזק מסוגים אחרים של בצל הגינה, ובשל כך נעשה בו שימוש לעיתים רבות בסלטים מבלי שהוא עובר טיגון. לעיתים רבות נעשה גם שימוש בבצל ירוק קצוץ במרקים, אטריות, מאכלי ים, ורטבים.

על אף שהפקעות של הבצלים הירוקים משמשות בהכנת מאכלים שונים, המאפיין הבולט של הבצלים הירוקים הוא שפקעת שלהם אינה מפותחת במלואה. לבצלים ירוקים יש עלים ירוקים ארוכים אשר משמשים למאכל אדם. גם העלים וגם הפקעת הקטנה של הבצלים הירוקים משמשים בהכנת מאכלים, והם נאכלים הן כאשר לאחר הכנה והן במצב גולמי.

## סוגים
מינים וזנים אשר עשויים להיקרא "בצל ירוק":
* Calçot 
* Allium chinense 
* Allium fistulosum 
* Tree onion 

## קישורים חיצוניים

## הערות שוליים

קטגוריה:בצלים
What a Girl Wants

"**What a Girl Wants**" (בעברית: "**מה שבחורה רוצה**") הוא הסינגל השני שיצא מאלבום הבכורה של כריסטינה אגילרה, Christina Aguilera. השיר יצא לקראת סוף שנת 1999 והגיע למקום הראשון במצעד 100 הסינגלים המובילים בבילבורד. הסינגל הצליח להגיע למקום השלישי בבריטניה ולמקום החמישי באוסטרליה. השיר זכה לחמש מועמדויות בטקס פרסי MTV (אחת הקטגוריות: "הקליפ הנשי הטוב ביותר") ומועמדות נוספת לפרס גראמי.

"What a Girl Wants" נכתב בידי שלי פייקן וגאי ריצ'י והופק על ידי ריצ'י. בשונה מהסינגל הקודם שלה, "Genie in a Bottle", השיר מתמקד יותר בצד הרומנטי של מערכת היחסים מאשר בצד המיני.

חברת התקליטים של אגילרה רצתה בתחילה להוציא לאור כסינגל שני את הרצועה "So Emotional". אגילרה לא אהבה את הבחירה וחששה שתסיים את הקריירה עם להיט גדול אחד אם חברת התקליטים תממש את ההחלטה. הרגשת חוסר הביטחון שלה הועברה בידיה לחברת התקליטים בסופו של דבר, אבל אגילרה עדיין הייתה לא מסופקת והרגישה שהשיר צריך לעבור עיבוד, הקלטה ומיקס מחדש, מאחר שהגרסה האורגינלית שמופיעה באלבום הכילה קצב איטי ולא הותאמה לפופ הקיצבי שהתאפיין באותה תקופה. וכך היה, הגרסה החדשה המרעננת הפגינה אנרגיה, מילים חדשות, קטעים עוצמתיים חדשים שהובילו לצילום הקליפ עם הגרסה החדשה ושחרור מהדורה מחודשת של האלבום כולו בהחלפה גרסאות חדשות לשירים ותוספת שירים ורמיקסים חדשים.

## נתוני מכירות

## קישורים חיצוניים

## הערות שוליים

קטגוריה:שירי כריסטינה אגילרה
קטגוריה:שירים באנגלית
קטגוריה:שירים בספרדית
קטגוריה:שירי דאנס-פופ
קטגוריה:וידאו קליפים שבוימו על ידי דיאן מרטל
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:שירי זהב בקנדה
קטגוריה:סינגלים בהוצאת RCA רקורדס
בוג'אק

250px|ממוזער|שמאל|חבל בוג'אק בשנים 1920–1940 בימי השלטון הרומני
חבל **בּוּגָ'אק**, הידוע גם בכינוי "דרום בסרביה", הוא חבל ארץ על חוף הים השחור בין הנהרות דניסטר ודנובה. כעת החבל שייך לאוקראינה, שאליה הוא מקושר בשני גשרים מעל לדניסטר. החבל גובל במולדובה וברומניה ובמהלך ההיסטוריה היה חלק מנסיכות מולדובה, מהאימפריה העות'מאנית, מהאימפריה הרוסית ומרומניה.

החבל הוא ערבה וכיום הוא מחולק ל-9 נפות הכוללות 481,000 תושבים.

## קישורים חיצוניים

קטגוריה:בסרביה
קטגוריה:רומניה: חבלי ארץ
קטגוריה:אוקראינה: גאוגרפיה
קטגוריה:נסיכות מולדובה
ביוכימאי

**ביוכימאי** הוא אדם העוסק בביוכימיה.

הכשרה למקצוע ביוכימאי ניתנת באוניברסיטאות, במסגרת המחלקה לביוכימיה, בהתמחויות שונות.

ביוכימאים פעילים באוניברסיטאות, בהוראה ובמחקר בענפי הביוכימיה הרבים. ביוכימאים מועסקים גם בתעשיית התרופות, בתעשיית המזון, בייצור אמצעי לוחמה כימית ועוד.

אין מחלקים פרס נובל לביוכימיה, אך ביוכימאים נמנים עם מקבלי פרס נובל לפיזיולוגיה ורפואה ופרס נובל לכימיה.

## ביוכימאים מפורסמים

## ביוכימאים ישראלים בולטים

## קישורים חיצוניים

*
קטגוריה:ביוכימיה
קטגוריה:מקצועות המדע והטכנולוגיה
היפרטריכוזיס

[שמאל|ממוזער|250px|דיוקנו של [פטרוס גונסלבוס , אציל צרפתי שסבל מתופעת היפרטריכוזיס,  (1580 בקירוב)]]
**היפרטריכוזיס** או **תסמונת [[איש זאב|איש הזאב]]** (באנגלית: Hypertrichosis) היא מחלה גנטית המתבטאת בצמיחת שיער באופן בלתי מרוסן בכל חלקי הגוף ובפרט על עור הפנים. הצמיחה הבלתי מרוסנת גורמת לשיער להיראות כפרווה סמיכה.

למחלה לא קיימים סימפטומים נוספים ולמרות שמראהו החריג של הצימוח גורם לסובלים ממנה לקושי חברתי (ובעבר אף לנידוי), למחלה אין השפעה על יכולות קוגניטיביות או אחרות. שכיחותה של ההיפרטריכוזיס נמוכה ביותר ומוערכת בכאחד למיליארד.
הטיפול בהיפרטריכוזיס כיום הוא הסרת שיער בלייזר.

## ראו גם
* הירסוטיזם

## קישורים חיצוניים

* סרטון יוטיוב של ילדת-זאב
* 
* 

קטגוריה:הפרעות בטפולות העור
גבינת שמנת

**גבינת שמנת** היא גבינה לבנה רכה בטעם עדין, שעל פי הגדרת מנהל המזון והתרופות האמריקאי עליה להכיל לפחות 33% שומן, לחות של לא יותר מ-55% וטווח דרגת חומציות שבין 4.4 ל-4.9. הגבינה נמכרת בצורת קוביות או במכל. לעיתים נהוג להוסיף לגבינה תיבול כגון שום, בצל, שמיר, זיתים, וגם לקס (סלמון מעושן). גבינת שמנת נבדלת מגבינות אחרות בכך שלא מאפשרים לה להבשיל. יש לצרוך את הגבינה כשהיא טרייה. הגבינה מהווה מרכיב עיקרי בעוגת גבינה ובקינוחים אחרים. נהוג למרוח אותה על בייגל ולאכול אותה עם לקס.

## שימוש
גבינת שמנת משמשת במתכונים רבים. במדינות רבות באירופה, נהוג לאכול גבינת שמנת כגבינה לכל דבר ולא כממרח. נהוג להגישה על גבי מגשי גבינה. באיטליה, גושי גבינת שמנת מוגשים בסלטים טריים. ביפן נהוג למרוח גבינת שמנת על גבי קלי. בארצות הברית נהוג למרוח את הגבינה על גבי בייגלים ולחמים מסוגים שונים.

## ייצור
חלב מכיל חלבונים שמחזיקים את השומן בצורה נוזלית. כאשר מוסיפים בקטריות לחלב מפוסטר ומחממים אותו לטמפרטורה של כ-23 מעלות צלזיוס, הבקטריות מתחילות להתסיס את החלב והחומציות עולה. כתוצאה מכך, החלבונים מאבדים את המטען שלהם והחלב מתקרש והופך לגבינה.

אם נותנים לבקטריות לפעול יותר מדי זמן, החומציות תעלה יותר מדי והחלב יחזור להיות נוזלי. כדי למנוע זאת, מחממים את הגבינה לטמפרטורה של בין 52 ל-63 מעלות צלזיוס ברגע הנכון כדי להרוג את הבקטריות ולשמור על הגבינה במצב קרוש.

שינויים קלים בזמן החימום יכולים להשפיע על הטעם והמרקם של הגבינה. מכיוון שגבינת שמנת מכילה יותר שומן מגבינות אחרות, יש להוסיף לה מייצבים כמו גואר וגומי חרוב כדי לשמור על חיי המדף שלה.

בהכנה ביתית של גבינת שמנת תהליך ההכנה הרבה יותר פשוט. מערבבים שמנת חמוצה עם גבינה רזה כמו לבן או גבינה לבנה, ואז מניחים את התערובת בחיתול בד כדי לטפטף את הנוזלים המיותרים עד שמגיעים לריכוז השומן הרצוי.

## ראו גם
*מוצר חלב

## קישורים חיצוניים

* 
* Sainani, et al. "Characterization of particles in cream cheese", *J. Dairy Sci.*
* Foodsdatabase.com מידע תזונתי בנוגע לגבינת שמנת פילדלפיה
* 

## הערות שוליים

שמנת
קטגוריה:ממרחים
כפיר עטיה

**כפיר עטיה** (נולד ב-30 בדצמבר 1983) הוא זמר ישראלי שהגיע לתודעת חובבי המוזיקה המזרחית בזכות הסינגל "סוזי תזוזי".
## קריירה
עטיה גדל וחי בחולון. בילדותו שיחק כדורגל אך תמיד חלם להיות זמר. הוא כותב בעצמו את מילות חלק משיריו.

בימים אלו מופיע במועדוני המזרחית. לעטיה שני אלבומים -"סוזי תזוזי" ו"הראש נדלק" שכוללים את הלהיטים "אין לי שקל בכיסים", "קחי לך איזה פראייר" והדואט "מצטער שהתאהבת" עם הזמר שרון זריהן.

בשנת 2018, הוציא הראפר דודו פארוק את השיר "כולם על העין", בו הכניס אזכור בתחילת השיר לשורה אחת מן אחד השירים של עטיה "לא יכול לישון".

האזכור היה: "תביא לה תקפיץ לה טקילה" אשר מופיעה מספר פעמים בשירו של עטיה.

## אלבומים
2006 - סוזי תזוזי

2007 - הראש נדלק, חברת תקליטים: NMC Recordings

2022 - המים של הרב

## קישורים חיצוניים

* קלטות של כפיר עטיה

קטגוריה:זמרים ישראלים
קטגוריה:זמרי מוזיקה מזרחית ישראלים
קטגוריה:חולון: מוזיקאים
קטגוריה:ישראלים שנולדו ב-1983
גליליאו (כתב עת)

**גליליאו - כתב עת למדע ולמחשבה**, או בקיצור **גַּלִילֵיאוֹ**, היה כתב עת ישראלי שעסק במדע פופולרי. הוא הוקדש לכל תחומי המדע - ממתמטיקה, פיזיקה וכימיה ועד ביולוגיה, וכן לתחומי דעת ומחשבה רלוונטיים כפילוסופיה ופסיכולוגיה. המגזין שילב בין מדע תאורטי לבין תחומים יישומיים, כגון טכנולוגיה, מחשבים, רפואה, חקלאות ואיכות הסביבה. 

כתב העת הופיע אחת לחודש. בכל גיליון הופיעו כמה מאמרים וכן מדור חדשות מדע, ומדורים קבועים של כותבים, במגוון נושאים. מרבית המאמרים נכתבו במיוחד ל"גליליאו", על ידי אנשי מדע וכתבי מדע ישראלים, ומיעוטם מתורגם ממקורות שמחוץ לישראל. 

## היסטוריה
קדם ל"גליליאו", מבחינתו של הקורא העברי, כתב העת "מדע", שיצא לאור במשך כ-35 שנים על ידי "מוסד ויצמן לפרסומים במדעי הטבע ובטכנולוגיה" ונסגר בשנת 1991. "גליליאו" יצא לאור לראשונה בספטמבר 1993, ביוזמתו של סטפן סביצקי, תוך שהוא מושפע מהפורמט של "מדע". בשנותיו הראשונות הופיע כדו-ירחון, תחת הכותרת: "גליליאו - המגזין הישראלי למדע ולאקולוגיה". עורכת כתב העת במרבית הגיליונות שהופיעו בעשר השנים הראשונות, הייתה מרית סלוין. החל מגיליון 18, שם כתב העת השתנה ל"גליליאו – כתב עת למדע ומחשבה".

הגיליון ה-49 של גליליאו הופיע בינואר 2002. אחריו נפסקה באופן זמני הופעתו של כתב העת, עקב קשיים כספיים. כאקורד הסיום, יצא לאור בהוצאת כתר הספר "ואף על פי כן - ספר גליליאו" בעריכת סטפן סביצקי, ובו אוסף מאמרים מ-40 הגיליונות הראשונים. 

במהלך שנת 2002 נמכר "גליליאו" לחברת SBC - מו"ל של כתבי עת במגוון תחומים. הגיליון הראשון לאחר החלפת הבעלים, שמספרו 51, הופיע בספטמבר 2002, ומאז גיליון 54 החל "גליליאו" להופיע במתכונת של ירחון. גיליון המאה של הירחון, שהופיע בדצמבר 2006, היה גיליון חגיגי ובו הובא מקבץ של מאה תגליות והישגים מדעיים בתחומים שונים. באפריל 2009 עבר "גליליאו" לבעלותה של חברת "מוטו תקשורת". אחרי שחברת מוטו תקשורת פשטה רגל, הירחון, יחד עם ירחונים אחרים, נקנה על ידי חברת טיים אאוט תל אביב ויצא במו"ל החדש החל מחודש נובמבר 2013. החל מהגיליון הראשון מבעלות "טיים אאוט" (גיליון 182), הירחון שינה את מראו החיצוני בפעם הראשונה מאז נוסד בספטמבר 93'.

בחודש יוני 2016 ראה אור הגיליון האחרון של כתב עת זה.

## ראו גם
* גליליאו צעיר

## קישורים חיצוניים
* 
* גלילאו - המגזין הישראלי למדע ואקולוגיה, לקט מאמרים מהשנים הראשונות באתר "סנונית"
* לקט מאמרים מגליליאו בספרייה הווירטואלית של מט"ח

## הערות שוליים

קטגוריה:ישראל: כתבי עת למדע פופולרי
שן טוחנת

שמאל|ממוזער|200px|המחצית התחתונה הימנית של המשנן הקבוע
**שיניים טוחנות** הן האחוריות מבין שיני היונקים, ומשמשות לטחינת המזון טרם בליעתו.

לבני אדם בוגרים שתים עשרה שיניים טוחנות בפיהם, המסודרות בארבע קבוצות של שלוש שיניים הממוקמות באחורי המשנן הקבוע, אחורית למלתעות (שתי שלשות בשני צידי הלסת העליונה ושתי שלשות בשני צידי הלסת התחתונה). 
השן הטוחנת השלישית (האחורית מהשלוש) מכונה גם "שן בינה" והיא השן הבוקעת מאוחר מכל השיניים, החל מגיל 17 שנים.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:שיניים: אנטומיה
אקרמן (פירושונים)

**אקרמן ** הוא שם משפחה  גרמני, אנגלי ויהודי שמשמעותו במקור הגרמני היא "איש השדה", חרש או איש פלחה.
לשמות האנגלים-סקסים מייחסים גם משמעות עתיקה של "איש כמו עץ האלון" או "איתן". השם acker קשור למילה oaken, oak (אלון, עשוי מאלון) 

קטגוריה:שמות משפחה אשכנזיים
משה ליפל

**משה ליפל** (נולד ב-23 בנובמבר 1964) הוא קצין צה"ל בדימוס בדרגת תת-אלוף, שכיהן כיועץ הכספי לרמטכ"ל וראש אגף התקציבים במשרד הביטחון.

## ביוגרפיה
משה ליפל נולד בסאו פאולו בברזיל. בשנת 1981 עלה לבדו לישראל. בהגיעו לארץ הצטרף לישיבה התיכונית "נתיב מאיר" שבירושלים. מכיוון ששהה בארץ רק שנה וחצי, לא היה חייב בגיוס ולכן פנה ללימודי כלכלה באוניברסיטת בר-אילן. עם תום לימודיו, למרות שלא חויב בגיוס, החליט להתגייס כדי שיוכל לתרום בתחומו, כלכלה.

### שירות צבאי
בשנת 1985 התגייס לצה"ל, סיים קורס קצינים ושירת ביחידת היועץ הכספי לרמטכ"ל. בשנים 1988–1993 שימש כראש מדור שכר וראש מדור אוצר אשר אמון על מערכת היחסים בין משרד האוצר לבין משרד הביטחון החל מהדרגים הזוטרים. בשנים 1994–1997 שימש כראש ענף תקציבי אכ"א ושכר וראש ענף תכנון שאחראי על תכנון תקציב הביטחון בהיבטיו השונים.

בשנת 2000 קודם לדרגת אלוף-משנה ומונה לראש מחלקת התכנון ביחידה. בשנת 2001 מונה לראש מחלקת תקציבי יבשה שכוללת בתוכה אחריות לכלל תקציבי גופי היבשה בצה"ל.

במהלך שירותו סיים לימודי תואר שני במנהל עסקים במגמת מימון באוניברסיטת בר-אילן.

בחודש אוגוסט 2004 הועלה לדרגת תת-אלוף ומונה ליועץ הכספי לרמטכ"ל וראש אגף התקציבים במשרד הביטחון.

בחודש יולי 2007 השתחרר מצה"ל והוחלף בתפקידו על ידי תת-אלוף מהרן פרוזנפר.

### לאחר שחרורו מצה"ל
לאחר שחרורו מצה"ל היה מנהל הכספים של חברת אלתא עד לחודש פברואר 2021.

החל מחודש פברואר 2021 החל לכהן כמנהל הכספים של חברת רפאל.

## חיים אישיים
מתגורר ביישוב חשמונאים, נשוי ואב לשלושה ילדים.

## הערות שוליים

קטגוריה:יועצים כספיים לרמטכ"ל
קטגוריה:תתי-אלופים בצה"ל
קטגוריה:סגל רפאל
קטגוריה:עובדי אלתא
קטגוריה:בוגרי ישיבת נתיב מאיר
קטגוריה:בוגרי אוניברסיטת בר-אילן
קטגוריה:חשמונאים (יישוב): אישים
קטגוריה:עולים בשנות ה-1980
קטגוריה:ישראלים ילידי ברזיל
קטגוריה:ישראלים שנולדו ב-1964
מעגל קסמים

[ממוזער|שמאל|[מפל מים (אשר)|מפל מים של האמן מאוריץ קורנליס אשר. זרימת המים יוצרת מעגל קסמים לא הגיוני.]]
**מעגל קסמים**, המכונה גם מַעְגָּל שׁוֹטֶה, הוא סדרה של מצבים, המפנים זה אל זה בשרשרת, כך שלאחר מעבר על כל המצבים, נוצרת חזרה למצב הראשוני, וחוזר חלילה, תאורטית עד אין סוף. מעגל קסמים הוא לפיכך סיטואציה ללא מוצא.

מקור הביטוי בכשל הלוגי פטיציו פרינצ'יפי, שבו הטיעון מניח מראש את מה שהוא בא להוכיח.

## מחשבים
בתוכנית מחשב, מעגל קסמים יוצר לולאה אינסופית - לולאה ללא תנאי עצירה או שתנאי העצירה שבה אינו מתקיים לעולם. ישנן לולאות שמעוניינים שירוצו בצורה "אינסופית", אלו יכולות להיות לולאות תנאי while=true. כדי שלא יפעלו ללא יכולת עצירה ויתקעו את המחשב, או שאי אפשר יהיה לצאת מהן, לולאות כאלה מוגדרות להיעצר עם תנאי פנימי, כמו למשל לאחר לחיצה על מקש מסוים המפנה לפקודה שיוצאת מן הלולאה. שימוש נפוץ ללולאות כאלו הוא הרצת תוכנית לאורך זמן.

## סוציולוגיה
במשפט הבינלאומי הפרטי נוצר מעגל קסמים במצב הקרוי "רנבואה". אפשרות כזו מתאר הסופר גל אמיר:
:"תארו לכם חוזה שנחתם בין חברה שווייצרית לחברה צרפתית. החוזה נחתם בגרמניה ומבוצע באנגליה. החוזה הופר, והשווייצרים תובעים את הצרפתים בגרמניה. לפי הדין הגרמני, דנים בעניין לפי החוק של מקום ביצוע החוזה - אנגליה. לפי הדין האנגלי, הדין החל הוא דין מקום מושב הנתבע - צרפת. לפי הדין הצרפתי דנים לפי החוק של מקום חתימת החוזה - גרמניה. וחוזר חלילה. הבנתם? לא נורא אם לא. יש על זה מיליון פסקי דין בצרפתית" (**עפולה, רחוב האופרה 3**, זמורה ביתן).

## אמנות
המחשה ויזואלית למעגל קסמים מופיעה באחדות מיצירותיו של מאוריץ קורנליס אשר, כגון "מפל מים" (1961).

## ראו גם
* לולאה מוזרה
* פרקטל
* מדעי המחשב
* שאילתות היררכיות ורקורסיביות ב-SQL
* סדרה הנדסית
*התייחסות עצמית
* רקורסיה
* טבעת מביוס

*פרפטום מובילה

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:ביטויים
שמורת האירוסים

**שמורת האירוסים** היא שמורת טבע בנתניה, הסמוכה לים התיכון.

השמורה, יחד עם בריכת דורה (שלולית חורף עונתית) הסמוכה לה, מהווה אזור תיירותי חשוב לנתניה.

בנוסף, ישנם בשמורה, מתקני שעשועים לילדים, שלטי הסבר על הצמחים בה, אזור לפיקניקים וירידה לים דרך המצוק. הכניסה לשמורה היא ללא תשלום.

## החי והצומח בשמורה
### בעלי חיים
בשמורה בעלי חיים רבים,

יונקים: שועל מצוי תן זהוב, ארנבת מצויה, נברן, גרביל חוף, דורבן, קיפוד חולות, קיפוד מצוי ועוד.

זוחלים: צב יבשה מצוי, שנונית השפלה, נחושית החולות, נחושית עינונית ועוד.

ציפורים:פשוש, שרקרק מצוי, צופית בוהקת, חוגלת סלעים, דאה שחורת-כתף, בז מצוי, קוקיה מצויצת, אנפית בקר, סבכי שחור-כיפה, סבכי חורש, חנקן אדום גב, שלדג לבן-חזה, תחמס אירופי, דרור הבית, דרור ספרדי, בולבול צהוב שת ומיני חטפיות חולפות.

### צמחייה
בשמורה צמחייה מגוונת כדוגמת, אירוס הארגמן (ומכאן שמה) סביונים, כלניות, קחוון החוף, אלמוות הכסף, חומעת ראש הסוס, לוליינית מעובה, תלתן דו גוני, רכפה לבנה, בן חצב יקינתוני, שום גבוה, פשתנית יפו, פרג אגסני, שום תל אביבי, צבעוני ההרים, עירית גדולה, חרצית עטורה, רותם המדבר, ציפורני-חתול מצויות, מרסיה יפהפייה, ירוקת החמור, טופח ריסני, מרגנית השדה, אלקנת הצבעים, תורמוס ארץ ישראלי, חצב מצוי, שומר פשוט, עכנאי שרוע, ציפורנית מגוונת, תלתן הפוך, פרסיון גדול וחומעה מגויידת.
ממוזער|אירוסים בשמורה בנתניה, מרץ 2020
ממוזער|אירוסים בשמורה בנתניה, מרץ 2020
ממוזער|אירוסים בשמורה בנתניה, מרץ 2020

## קישורים חיצוניים

* שמורת האירוסים בנתניה, באתר inature
[ממוזער|356x356 פיקסלים|[שרקרק מצוי בשמורת האירוסים]]
[ממוזער|[בז מצוי שצולם בשמי שמורת האירוסים]]
[ממוזער|312x312 פיקסלים|[קוקייה מצויצת בשמורת האירוסים]]

האירוסים
קטגוריה:נתניה: גאוגרפיה
קטגוריה:השרון: שמורות טבע
קטגוריה:שביל ישראל
מסומננות

**מסומננוּת** (באנגלית: Markedness) היא מושג תאורטי **יחסי** מעולם הבלשנות, המתייחס למידת שכיחותם של רכיבים שונים בשפה, לפי היררכיה אוניברסלית.

הקביעה לפיה אלמנט מסוים הוא מסומנן מתבססת, בין היתר, על סמך התפוצה שלו בשפות העולם, ועל יחסי השכיחות בינו ובין רכיבים אחרים מתחומו שהם פשוטים ממנו או מורכבים ממנו. 

המשמעות של מסומננות: אם Y יותר מסומנן מ-X, אזי בשפה שבה קיים Y בהכרח קיים גם X. למסומננות יש השלכות גם לגבי רכישת שפה: ילדים רוכשים קודם כל מבנים ורכיבים פחות מסומננים מאשר מבנים ורכיבים יותר מסומננים.

הרעיון של מסומננות פותח לראשונה במסגרת המחקר הפונולוגי, אך מאז התפשט לתחומים אחרים בבלשנות, כגון מורפולוגיה, תחביר וסמנטיקה. למסומננות תפקיד מרכזי בתאוריית האופטימליות והיא מהווה אחד האילוצים הראשיים עבור הדוברים.

בדקדוק המסורתי נהוג להשתמש במונח דומה, **מסומנות**, העוסק רק בסימון מורפולוגי של מילים.

## דוגמאות
### [[הברה|מבני הברות]]
אוניברסלית, הברה פתוחה מסוג עיצור תנועה (CV, למשל **זֶה**) היא הברה פחות מסומננת מהברה סגורה הכוללת עיצור-תנועה-עיצור (CVC, למשל **אֶת**). בנוסף, הברה סגורה כאמור, מסומננת פחות מהברה סגורה כבדה ביותר -  עיצור-תנועה-עיצור-עיצור (CVCC, **עַפְתְּ**). לפיכך, אם בלשן חוקר שפה חדשה ומגלה בה הברה כבדה ביותר, הוא יכול להסיק בוודאות שבאותה שפה קיימות גם הברות סגורות והברות פתוחות-קלות. 


**CV > CVC > CVCC**


### פונולוגיה
בכל השפות קיימים עיצורים קדמיים (Coronals), אך לא בכל השפות קיימים עיצורים שפתיים (Labials) ועיצורים אחוריים (Dorsals). היררכיית המסומננות של מקומות החיתוך היא זו:

**קדמיים > שפתיים > אחוריים**

ּּלפיכך, בכל שפה שבה קיים עיצור אחורי (למשל **כּ**), יהיה קיים גם עיצור שפתי (למשל **פּ**) ועיצור קדמי (למשל **תּ**). במילים אחרות, לא תיתכן שפה עם **כּ** וללא **תּ**. בנוסף, ילדים הרוכשים שפה כלשהי, בדרך כלל ירכשו ראשית את העיצורים הקדמיים, לאחר מכן את השפתיים ורק לבסוף את האחוריים.

### מורפולוגיה
בכל השפות קיימים שמות עצם בצורת יחיד. בשפות רבות קיימת גם נטיית רבים. בשפות מעטות יחסית קיימות צורות זוגי וצורות מורפולוגיות המציינות מספרים נוספים (3, 4 ואפילו 0). גרינברג קבע, ברוח המסומננות, כי שפות בעלות צורות רבים מקיימות בהכרח גם צורות יחיד, וכי שפות בעלות צורות זוגי מקיימים בהכרח גם צורות רבים רגילות.

### תחביר
התאם (Agreement) עם הנושא הוא פחות מסומנן מהתאם עם המושא. לכן שפות המקיימות התאם בין הפועל ובין המושא יקיימו התאם גם בין הפועל ובין הנושא.

## קישורים חיצוניים

## הערות שוליים

 

קטגוריה:ערכים שבהם תבנית בריטניקה אינה מתאימה
קטגוריה:בלשנות
סקיילרק 2

**סקיילרק 2** הוא כלי טיס בלתי מאויש טקטי למשימות סיור ואיסוף מודיעין, המפותח על ידי "חץ הכסף", חברה בת של אלביט מערכות. סקיילרק 2 הוא גרסה מוגדלת ממדים ומשופרת יכולות של המיני-מל"ט סקיילרק 1.

## היסטוריה
סקיילרק 2 זכה בפרס “2006 Best of What’s New” של כתב העת "מדע פופולרי" בקטגוריית תעופה וחלל. המערכת נחשפה לראשונה ללקוחות בינלאומיים, בתערוכת הנשק הצרפתית יורוסאטורי ביוני 2006. באותו חודש דיווח השבועון ג'יינס כי צבא קנדה רכש מספר כטב"מים מדגם סקיילארק 2 המיועדים לפעילות קנדה באפגניסטן.

המערכת זכתה במכרז בינלאומי של צבא קוריאה שנערך במהלך 2007 בו אלביט גברה על מתחרים מכל העולם.

## תפעול
סקיילרק 2 מונע על ידי מנוע חשמלי ולכן מאפשר ביצוע משימה באופן חשאי, המטוס יכול לטוס באופן אוטונומי על פי נתיב טיסה שהוגדר לו מראש ולשדר למפעיליו בזמן אמת את הנתונים, תמונת וידאו ונתוני מערכת, הנקלטים בחיישניו. החיישנים בהם מצויד הסקיילרק 2 הם חיישן CCD לצילום ביום וחיישן תת-אדום לצילום בלילה וכמו כן חיישני המטוס המאפשרים את ביצוע הטיסה באופן אוטונומי. בנוסף, מצויד הסקיילרק 2 בציין לייזר היכול לשמש לציון מטרות עבור נשק מונחה לייזר.

סקיילרק 2 ממריא ונוחת באופן אוטונומי, לצורך ההמראה ניתן לשגר אותו ממסילת שיגור המורכבת על גבי רכב שטח כדוגמת ה-HMMWV והנחיתה מתבצעת תוך שימוש במצנח וכרית אוויר המאפשרים נחיתה מדויקת ובטוחה. טווח הפעולה של המערכת הוא כ-50 ק"מ והיא נועדה לשרת את רמת החטיבה.

## קישורים חיצוניים
* סקיילרק 2, באתר Israeli-Weapons
* סקיילרק 2, באתר Defense Update

## הערות שוליים

קטגוריה:אלביט מערכות: כלי טיס בלתי מאוישים
קטגוריה:כלי טיס בלתי מאוישים
קטגוריה:כלי טיס בלתי מאוישים ישראליים
מסדר פטריק הקדוש

**המסדר המהולל ביותר של פטריק הקדוש** (באנגלית: **The Most Illustrious Order of Saint Patrick**) הוא מסדר אבירות בריטי השייך לאירלנד. המסדר הוקם על ידי ג'ורג' השלישי מלך בריטניה בשנת 1783. אבירים הוכתרו למסדר בצורה סדירה מאז ועד לשנת 1922, עת רובה של אירלנד קיבלה עצמאות בשם מדינת אירלנד החופשית. למרות שהמסדר ממשיך להתקיים רשמית עד היום, המינוי האחרון למסדר נעשה בשנת 1936, והאביר האחרון של המסדר, הנסיך הנרי, דוכס גלוסטר, נפטר בשנת 1974. למרות זאת, המלך עודנו הריבון של המסדר, ואחד מבעלי התפקידים, האחראי על הסמלים של אלסטר (Ulster King of Arms) עדיין בתפקידו. פטריק הקדוש הוא פטרון המסדר, וסיסמתו היא ?Quis separabit (בלטינית: "מי יפריד אותנו?") – רמיזה לתרגום הוולגטה של איגרת פאולוס השליח אל הרומאים, פרק ח', פסוק 35: "מי יפרידנו מאהבת המשיח?".

רוב מסדרי האבירות בממלכה המאוחדת כוללים את כלל הממלכה, אך שלושת המסדרים הנעלים ביותר שייכים כל אחד לאומה אחת. מסדר פטריק הקדוש, השייך לאירלנד, הוא המסדר הצעיר והפחוּת בחשיבותו מבין השלושה. מקבילו האנגלי, מסדר הבירית, הוא מסדר האבירות העתיק ביותר בבריטניה, ותחילתו כבר במאה ה-14. המסדר הסקוטי הוא מסדר הדרדר, שהוקם, בגלגולו הנוכחי, בשנת 1687.

מסדר פטריק הקדוש הוזכר בתקשורת בשנת 1907, כאשר סמליו, יהלומי הכתר האיריים, נגנבו מטירת דבלין זמן קצר לפני ביקורו של ריבון המסדר, המלך אדוארד השביעי. המקרה נשאר בגדר תעלומה עד היום.

## ראו גם
* צלב פטריק הקדוש

## קישורים חיצוניים

*
קטגוריה:אירלנד: ארגונים
קטגוריה:אירלנד: היסטוריה
קטגוריה:צפון אירלנד: סמלים לאומיים
פטריק הקדוש, מסדר
קטגוריה:פטריק הקדוש
I Turn to You

"**I Turn to You**" (בעברית: "**אני פונה אליך**") הוא הסינגל השלישי שיצא לאור מאלבום הבכורה של כריסטינה אגילרה, Christina Aguilera. הסינגל יצא באביב 2000 והצליח להגיע למקום השלישי במצעד הטופ 100 בבילבורד שבאמריקה למשך 4 שבועות, כשהוא מוכתר הלהיט השלישי של אגילרה. השיר ידוע בתור הסינגל הראשון שלה שהפך להיות הלהיט הבינלאומי הראשון שהוכיח את היכולות הווקאליות העוצמתיות שלה, כשלפני כן הביקורות טענו כי הזמרת שייכת לגל זמרות הפופ הממוצעות שהתאפיינו באותה תקופה.

## אינפורמציה על השיר
"I Turn to You" הולחן בידי דיאן וורן, והופק על ידי גאי ריצ'י. למרות שהשיר הפך פופולרי בידי אגילרה, הסינגל הוא בעצם חידוש, במקור הוא שייך ללהקת הבנים All-4-One שביצעו אותו באלבום הפסקול לסרט "ספייס ג'אם" (Space Jam).
במעמדו כלהיט הבלדה הראשון שהוציאה אגילרה, השיר מציג אדם שעוזר לה למצוא קרן אור מדריכה בין הגשם והסערה שאבדה בתוכם. למרות שבקליפ לסינגל מוצגת עלילה בין אמא לילדה, השיר יכול לפנות לכל גורם קרוב בין אם זה איש משפחה, חבר, מאהב וכו'.

השיר נכתב והוקלט מחדש בשפה הספרדית כשהוא נקרא "Por Siempre Tú" לאלבום הבא של אגילרה בספרדית Mi Reflejo.

## מצעדים

## קישורים חיצוניים

קטגוריה:שירי כריסטינה אגילרה
קטגוריה:שירים באנגלית
קטגוריה:שירים בספרדית
קטגוריה:שירים שנכתבו על ידי דיאן וורן
קטגוריה:וידאו קליפים שבוימו על ידי ג'וזף קאהן
קטגוריה:בלדות משנות ה-1990
קטגוריה:בלדות פופ
קטגוריה:בלדות R&B עכשוויות
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת RCA רקורדס
מאגמה - קונטרס לשירה חדשה

**מאגמה - קונטרס לשירה חדשה** הוא רבעון לשירה, בעריכת לידור יעקב ומיטל נסים.
מטרותיו הראשוניות של הקונטרס הן להוות במה ליצירותיהם של משוררים אלמונים ומוכשרים אשר טרם זכו לחשיפה, לצד משוררים מוכרים, וכן הפיכת השירה לנגישה, והשבתה אל שגרת היומיום, שכן לדעת העורכות השירה אינה אליטיסטית ואינה נועדה לפלח אוכלוסייה מסוים בלבד.

עם הזמן גובשה עמדתו הפואטית של הקונטרס, המעודדת פלורליזם שירי, אשר לפיו יש מקום למגוון של קולות בשירה העברית. העורכות אינן מאמינות בניסוח מניפסט כזה או אחר שכותרתו "כך נראית שירה", שכן זוהי הסתכלות צרה העלולה להוביל להגבלת השירה לחזות מסוימת, ומכאן לדילול המגוון ולחדגוניות השירית בכלל.
במסגרת פעילות הקונטרס, מתקיימים ערבי שירה בהם קוראים משתתפי הקונטרס משיריהם.

הגיליון הראשון ראה אור ביוני 2006 והופץ חינם ברחבי ישראל. החל מספטמבר 2006 הקונטרס רואה אור בסיוע מצד "מרכז ההדרכה לספריות בישראל", במסגרתו מועברים מאות עותקים מכל גיליון להפצה בספריות עירוניות. כיום הקונטרס רואה אור כל רבעון בהיקף של 2,500 עותקים ומופץ חינם ברחבי תל אביב, ירושלים, באר שבע, חיפה והצפון, בבתי קפה ובחנויות ספרים עצמאיות, וכן באוניברסיטת חיפה, באוניברסיטת תל אביב, באוניברסיטת בן-גוריון בנגב ובקמפוס הר הצופים של האוניברסיטה העברית.

הגיליונות מכילים שירה רב גונית של משוררים צעירים ואנונימיים לצד משוררים מוכרים ותרגומים. עם המשוררים שפרסמו בקונטרס נמנים עודד פלד, שז, אביה גאולה, אמירה הס, סבינה מסג, אלישבע גרינבאום, אורי הולנדר, רונן אלטמן קידר וטל ניצן. כן פורסמו תרגומים משירתם של טד יוז ושל צ'ארלס בוקובסקי.

## קישורים חיצוניים
*  בארכיון האינטרנט
* אלי אשד, "מאגמה" -כוח מתפרץ בעולם הספרות העברית
* הזמנה לערב ההשקה לרגל הגיליון הרביעי

קטגוריה:ישראל: כתבי עת לשירה
מישל ויליאמס (זמרת)

**מישל ויליאמס** (באנגלית: **Michelle Williams**; נולדה ב-23 ביולי 1979) היא זמרת ושחקנית אמריקאית. הייתה חברה בלהקת דסטיניז צ'יילד יחד עם ביונסה נואלס וקלי רולנד.

## ביוגרפיה
ויליאמס נולדה ברוקפורד, אילינוי. היא החלה לשיר במקהלת הכנסייה, ולאחר מכן היא הייתה חברה ברביעייה מוזיקלית, יחד עם אחותה, שנקראה "United Harmony". היא נרשמה ללימודי צדק קרימינולוגי באוניברסיטת אילינוי, אך עזבה לאחר שנתיים כדי לקדם קריירה מוזיקלית, והיא שימשה כזמרת רקע של הזמרת מוניקה.

בפברואר 2000, היא הצטרפה ללהקת דסטיניז צ'יילד.

ויליאמס הוציאה ארבעה אלבומי אולפן יחד עם דסטיניז צ'יילד והן זכו בפרס גראמי בקטגוריית "להקת ה-R&B של השנה". במהלך התקופה שבה הופיעה הלהקה, הוציאה ויליאמס שני אלבומי סולו. בעקבות יציאת אחד מאלבומיה וכדי לקדמו הופיעה ויליאמס במחזמר "אידה", בו היא החליפה את הזמרת טוני ברקסטון.

בתחילת 2006 התפרקה להקת דסטיניז צ'יילד, ויליאמס הופיעה לראשונה בטלוויזיה בסדרת הקומדיה של UPN "חצי וחצי", בו היא שיחקה נשאית איידס. בשנת 2007 הופיעה במחזמר "הצבע ארגמן".

ב-7 באוקטובר 2008, יצא אלבומה השלישי, "Unexpected". ביולי 2009 הופיעה ויליאמס במחזמר "שיקגו". באותה שנה היא החלה לעבוד על אלבומה הרביעי *Journey to Freedom* אשר יצא ב-2014.

בשנת 2019 גילמה את דיאנה רוס בסדרת הטלוויזיה "נשמה אמריקאית", ברשת הטלוויזיה BET, ובשנים 2019–2022 הופיעה בתוכנית "הזמר במסיכה" בארצות הברית, באנגליה ובאוסטרליה.

## דיסקוגרפיה
### אלבומי אולפן
* 2002: *[[Heart to Yours]]*
* 2004: *[[Do You Know]]*
* 2008: *[[Unexpected]]*
* 2014: *[[Journey to Freedom]]*

## קישורים חיצוניים

* 

קטגוריה:זמרות פופ אמריקאיות
קטגוריה:זמרי פופ אמריקאים
קטגוריה:מתחרי רוקדים עם כוכבים (בריטניה)
קטגוריה:שחקניות קולנוע וטלוויזיה אפרו-אמריקאיות
קטגוריה:זמרות-יוצרות אמריקאיות
קטגוריה:זוכות פרס גראמי
קטגוריה:זוכי פרס גראמי
קטגוריה:חברות להקת דסטיניז צ'יילד
קטגוריה:משתתפי הזמר במסכה (תוכנית טלוויזיה אמריקאית)
קטגוריה:משתתפי הזמר במסכה (תוכנית טלוויזיה בריטית)
קטגוריה:משתתפי הזמר במסכה (תוכנית טלוויזיה אוסטרלית)
קטגוריה:אמריקאיות שנולדו ב-1980
קטגוריה:אמריקאים שנולדו ב-1980
Come on Over Baby (All I Want Is You)

**(Come on Over Baby (All I Want Is You** (בעברית: **בוא לכאן מותק (כל מה שאני רוצה הוא אתה)**) הוא הסינגל הרביעי מאלבום הבכורה של כריסטינה אגילרה, Christina Aguilera. הסינגל, שיצא ב-2000, הוא הסינגל השלישי של אגילרה שהגיעה למקום הראשון במצעד 100 הלהיטים של בילבורד. השיר נכתב במשותף על ידי זמרת הפופ כריסטינה אגילרה, יוהאן אברג, פול ריין, רון פייר, "סלבריטי סטטוס" (בלאקמון, צ'אם ודוקינס), שלי פייקן וגאי רוש. זה הסינגל הראשון בו השתתפה אגילרה בכתיבת ובהפקת השיר. בקליפ של השיר הופיעה אגילרה בלבוש חושפני ועם פסים אדומים וכחולים בשיערה, בשונה מהופעותיה הקודמות שהיו שמרניות יותר.

## אינפורמציה על השיר
בדומה לסינגל השני שהוציאה מהאלבום, "What a Girl Wants", השיר הוקלט, עבר עיבוד ומיקס מחדש ויצא כסינגל בגרסה שונה מזו שבאלבום. הגרסה המקורית, "Come On Over (All I Want Is You)" הופקה על ידי הצמד יוהאן אברג ופול ריין. הצמד עיבד את השיר מחדש כשנקבע שהשיר לא מתאים להוצאה כסינגל, אך אגילרה ורון פייר לא היו מרוצים מהתוצאה. ההפקה עברה לידי "סלבריטי סטטוס", והתוצר הוא גרסה יותר מורכבת שכוללת השפעות של היפ הופ, קטע דאנס וראפ מפי אגילרה. השם השתנה ל-"Come On Over Baby (All I Want Is You)".

השיר גם נכתב והוקלט מחדש בשפה הספרדית. גרסה זו, שנקראה "Ven Conmigo (Solamente Tú)", הופיעה באלבום הבא של אגילרה שהוקלט בספרדית, Mi Reflejo. גרסה זו העפילה לראש המצעד הלטיני של בילבורד.

## נתוני מכירות

## קישורים חיצוניים

## הערות שוליים

קטגוריה:שירי כריסטינה אגילרה
קטגוריה:שירים באנגלית
קטגוריה:שירים בספרדית
קטגוריה:שירים שנכתבו על ידי כריסטינה אגילרה
קטגוריה:שירים על מיניות
קטגוריה:שירי דאנס-פופ
קטגוריה:סינגלים שהגיעו למקום הראשון במצעד הבילבורד הוט 100
קטגוריה:שירי זהב בקנדה
קטגוריה:סינגלים בהוצאת RCA רקורדס
תשדיר שירות

**תשדיר שירות** הוא פרסומת המשודרת ברדיו או בטלוויזיה, ושנועד לקדם שירות הניתן לציבור על ידי גוף ציבורי או לקדם ענף מסוים במשק, מבלי לציין את שמו של מותג מסוים. זאת, בניגוד לפרסומות רגילות, שנועדו לקדם גופים פרטיים ואת מוצריהם.

עם תשדירי השירות הניתנים על ידי גופים ציבוריים ניתן למנות את תשדירי הרשות הלאומית לבטיחות בדרכים, הקוראים לציית לחוקי התנועה, תשדירי שירות המזהירים את הציבור מפני חפצים חשודים (חלקם פורסמו על פי סעיף 46 לחוק רשות השידור הקובע שהממשלה זכאית שהודעותיה ישודרו על ידי רשות השידור), או תשדירים של האגודה למלחמה בסרטן המזהירים מפני נזקי העישון או החשיפה לשמש.

עם תשדירי השירות שנועדו לקדם ענף מסוים ניתן למנות תשדירים המעודדים את התיירות בעיר מסוימת או תשדירים שנועדו לקדם את מכירתם של פירות או ירקות.

עד 1993, אז החלו שידורי ערוץ הטלוויזיה המסחרי הראשון בישראל, ערוץ 2, לא נראו על מרקעי הטלוויזיה בישראל פרסומות, אלא תשדירי שירות בלבד. כיום, תשדירי שירות משודרים גם בערוץ הראשון וגם בערוצים המסחריים.

בניגוד לטלוויזיה, בתחנות הרדיו הממלכתיות של קול ישראל מותר שידורן של פרסומות מסחריות. בתחנת גלי צה"ל, שבה אין פרסומות מסחריות הותר לשדר תשדירי שירות. בעקבות עתירה שהוגשה לבג"ץ על ידי מספר תחנות רדיו אזורי, עוגנה בחוק סמכותה של גלי צה"ל לשדר תשדירי שירות. הדבר נעשה בהוראת שעה שנחקקה ב-2005, והוארכה מאז מספר פעמים.

## קישורים חיצוניים

## הערות שוליים

קטגוריה:פרסום
קטגוריה:ישראל: תקשורת

קטגוריה:פרסומות טלוויזיוניות
ורד קלפטר

**ורד קלפטר** (נולדה ב-16 בפברואר 1957) היא זמרת, מלחינה ופזמונאית ישראלית.

## ביוגרפיה
השיר הראשון שהלחינה וזכה לחשיפה היה "ניחושים של ים", שאת מילותיו כתבה רחל שפירא. יעל לוי הקליטה את השיר, בעיבוד משה לוי, לאלבומה ב-1982.

בתחילת שנות ה-90 הוציאה את אלבום הבכורה שלה "לגמרי לא שקטים". כעבור עשור הוציאה את אלבומה השני "קו אדום קו שחור", בהפקת גיל סמטנה. אלבומיה מעולם לא זכו להצלחה מסחרית, וקלפטר הצטיינה בעיקר בזכות פעילותה מאחורי הקלעים.

ב-1992 כתבה והלחינה את רוב השירים באלבומה השלישי של יעל לוי "אל תקנה לי ורד", וכן השתתפה בשירת קולות ובנגינת גיטרה. ב-1994 הלחינה קלפטר שני שירים לאלבום הבכורה של דנה ברגר. באותה השנה השתתפה בשירת קולות ב"יקירתי" של אסף אמדורסקי. ב-1997 יצא אלבומה הרביעי של לוי, "שוך הסערה", אשר בו הלחינה קלפטר את רוב השירים. ב-1998 כתבה והלחינה מספר שירים לאלבומה השני של ברגר "פשוט להיות". ב-2000 כתבה והלחינה לאלבומה השלישי של ברגר "עד הקצה", וזכתה בזכות כך ב"פרס תמוז" באותה שנה. ב-2003 נטלה חלק בפרויקט "שרות לאה גולדברג" בו הלחינה וביצעה את השיר "פרידה" למילותיה של לאה גולדברג. ב-2004 הובילה את הפרויקט "סימנים", שהוקדש לשיריו של המשורר מירון ח. איזקסון, ובאותה השנה כתבה והלחינה לאלבומה החמישי של לוי "חמש". ב-2006 נטלה חלק נכבד באלבום "אדם" של אלי מגן וכמו כן הלחינה שני שירים לאלבומה הרביעי של טל גורדון "לפני שהשמש עולה".

בספטמבר 2006 הוציאה קלפטר את הסינגל "ספטמבר", סנונית ראשונה מאלבומה השלישי, "אהבה אחת גדולה", שיצא באפריל 2008. האלבום, בהפקתו של עמוס עבר-הדני, כולל 11 שירים אותם כתבה והלחינה קלפטר וכן את השיר "פרידה", מהפרויקט "שרות לאה גולדברג". סמוך לצאתו, יצאו כסינגלים "שלך לעד", דואט עם יצחק קלפטר, בעלה לשעבר, ו"למרות כל זאת".

ב-26 במרץ 2007 הוענק לקלפטר פרס עידוד פרסום היצירה על שם אמיתי נאמן למלחין במוזיקה פופולרית מטעם אקו"ם. מנימוקי השופטים: .

הייתה נשואה לזמר והמלחין יצחק קלפטר. בהמשך, בן זוגה של קלפטר היה נגן הבס גיל סמטנה, ולהם בת בשם סתיו.

## דיסקוגרפיה
* לגמרי לא שקטים – 1990 (נענע דיסק)
* קו אדום קו שחור – 2001 (הד ארצי)
* סימנים (שיריו של המשורר מירון ח. איזקסון) – 2004 (נענע דיסק)
* אהבה אחת גדולה – 2008 (התו השמיני)

## פרסים ותארים
* טקס פרסי תמוז, טקס פרסים של תעשיית המוזיקה (2000): הזוכה בפרס מלחין השנה.
* טקס פרסי אקו"ם לזמר העברי (ה-49) לשנת תשס"ו (2007): הזוכה בפרס עידוד פרסום היצירה ע"ש אמיתי נאמן למלחין במוזיקה פופולרית.

## קישורים חיצוניים

* 
* 

קטגוריה:זמרות רוק ישראליות
קטגוריה:זמרי רוק ישראלים
קטגוריה:זמרות ישראליות
קטגוריה:זמרים ישראלים
קטגוריה:זמרות השרות בעברית
קטגוריה:זמרים השרים בעברית
קטגוריה:פזמונאיות ישראליות
קטגוריה:מלחינות ישראליות
קטגוריה:מלחינים ישראלים
קטגוריה:זוכות פרס אקו"ם
קטגוריה:זוכי פרס אקו"ם
קטגוריה:ישראליות שנולדו ב-1957
קטגוריה:ישראלים שנולדו ב-1957
מסדר האימפריה הבריטית

**המסדר המצוין ביותר של האימפריה הבריטית** () הוא מסדר אבירות בריטי שהוקם ב-4 ביוני 1917 על ידי המלך ג'ורג' החמישי. המסדר כולל חמש דרגות, בחטיבה אזרחית ובחטיבה צבאית, מהבכירה לזוטרה:
#**אביר** או **גבירת הצלב הגדול** (***' – Knight/Dame Grand Cross)
#'''אביר מפקד''' או '''גבירה מפקדת''' (***' – Knight Commander או ***' – Dame Commander)
#'''מפקד''' (***' – Commander)
#**קצין** (***' – Officer)
#'''חבר''' (***' – Member)
רק חברים בשתי הדרגות הבכירות נחשבים לאבירים, ועל כן הם בלבד, בתנאי שהם אזרחי בריטניה, זכאים להוסיף לפני שמם את התואר סֶר (Sir) לאביר, או דֵיים (Dame) לליידי.

בנוסף למסדר קיים גם "עיטור האימפריה הבריטית" (British Empire Medal), שמקבליו אינם שייכים למסדר, אך הם מסופחים אליו. עיטור זה אינו מוענק עוד בממלכה המאוחדת, אך הוא עדיין בשימוש בכמה ממדינות חבר העמים הבריטי, כגון איי קוק ואיי בהאמה.

סיסמת המסדר היא "למען האל והאימפריה" (For God and the Empire). מסדר זה הוא הזוטר ביותר מבין מסדרי האבירות הבריטיים והגדול ביותר מבחינת מספר חבריו.

## קישורים חיצוניים

* 

*
האימפריה הבריטית, מסדר
קטגוריה:הממלכה המאוחדת: עיטורים
Mi Reflejo

**Mi Reflejo** (בעברית: **ההשתקפות שלי**) הוא האלבום הראשון והיחיד בשפה הספרדית של זמרת הפופ כריסטינה אגילרה משנת 2000. הוא הושק ב-12 בספטמבר 2000, באמריקה. בתוכו נכללים חמישה שירים בגרסה ספרדית מאלבום הבכורה של אגילרה, Christina Aguilera, בתוספת שישה שירים חדשים. בזמן הקלטת האלבום, אגילרה שלטה בשפה הספרדית בצורה חלקית בלבד. למרות עובדה זו, המבטא הספרדי של אגילרה באלבום נשמע כמו של דוברת ספרדית שוטפת ומרוהטת. סינגלים מהאלבום זיכו אותה בשתי מועמדויות בפרסי גראמי הלטיני לשנת 2000: זמרת הפופ (שבו היא גם זכתה) ותקליט השנה. בנוסף, היא קיבלה מועמדות נוספת בפרסי גראמי הכללי על תקליט הלטיני השנה לשנת 2000.

האלבום מכר מעל 3 מיליון עותקים בעולם – הישג משמעותי לתקליט בשפה הספרדית.

## רשימת השירים

## מיקומי שיא

## פרסים

## קישורים חיצוניים

## הערות שוליים

קטגוריה:אלבומי כריסטינה אגילרה
קטגוריה:אלבומים בספרדית
קטגוריה:אלבומים שהופקו על ידי מת'יו ויילדר
זאב (רכב)

ממוזער|שורת רכבי "זאב"
**זאב** הוא רכב שטח ישראלי ממוגן. הזאב יכול להחליף כלי רכב קלים לנשיאת לוחמים וציוד כדוגמת האביר ולשפר את בטיחות הנוסעים ואת מיגונם ביחס לכלי רכב אחרים. הרכב פותח על ידי חברת רַפַאֵל – רשות לפיתוח אמצעי לחימה בשיתוף עם חטיבה טכנולוגית ליבשה (חט"ל). חברת "כארמור" היא קבלנית המשנה העיקרית לייצור.

## תיאור
הזאב הוא רכב ממוגן רב-תכליתי הבנוי על שילדת פורד 550 עם תיבת הילוכים אוטומטית והנעה 4X4. ניתן להרכיב את הזאב גם על גבי שלדות מסחריות אחרות. הרכב ממוגן בשריון לכלי רכב העולה ברמתו על זה של נגמ"ש ה-M113. הרכב ממוגן כנגד ירי נק"ל, יידוי אבנים ובקבוקי תבערה. בשל מיגונו והיותו נע על גלגלים הוא מתאים ללחימה בשטח בנוי.

## היסטוריה
ה"זאב" ענה על הצורך המבצעי בנושא גייסות משוריין, המצויד בצמיגים שמיועד לפעול באזורים עירוניים. בהיעדר רכב שכזה, נאלץ צה"ל עד אז להפעיל באינתיפאדה נגמ"שים כבדים, שאיטיותם, משקלם הגבוה ותנועתם המסורבלת, גרמו לנזקים שונים ומיותרים.

ב-2003 הוצג האבטיפוס של הזאב שנמסר לידי אגף הטכנולוגיה של צה"ל (אט"ל).

השימוש המבצעי הראשון של הזאב היה במבצע הבאת ביכורים במרץ 2006 ומאז הוא משמש בהצלחה את צה"ל בלחימה בטרור פלסטיניים בשטחי יהודה ושומרון.

באפריל 2019 נחשף הפנתר אשר נועד להחליף את הזאב. ביוני 2021 נראה לראשונה הפנתר בשירות מבצעי במהלך כניסת כוחות צה"ל לג'נין, ומאז פחת השימוש בזאב בשטחי A ו-B.

## גרסאות
***זאב** - רכב ממוגן להובלת לוחמים.
***זאב 2** - רכב שעבר הגבהה והותאם לנסיעה בדרכים משובשות.
***זאב-בולנס** - אמבולנס ממוגן הכולל ציוד רפואי. כרכב בעל צמיגים הזאב מהיר מכלים בעלי הנעת זחל והדבר מהווה יתרון בשימוש לפינוי רפואי. כלי רכב אלו נטלו חלק משמעותי בפינוי נפגעי צה"ל במבצע גשמי קיץ, מלחמת לבנון השנייה ובפעילויות ביהודה ושומרון וברצועת עזה.
***רכב ההלם** - זאב המצויד במגוב ואמצעים לפיזור הפגנות.

## מפעילים
ממוזער|בצבע הכחול - המפעילות
* - צה"ל ומשמר הגבול
* - המשטרה הצבאית של סאו פאולו
* - 75 כלים בשימוש צבא אתיופיה
* - 13 כלים בשימוש כוחות הצבא והמשטרה
* מקדוניה - בשימוש כוחות אכיפת החוק
* - בשימוש יחידות המשטרה הצבאית של צבא רומניה
* - בשימוש יחידת ההתערבות של המשטרה

## גלריה

קובץ:Zeev-2 palhod.jpg|זאב 2 בשירות צה"ל
קובץ:Zeev 1.jpg|זאב בשירות צה"ל
קובץ:Zeev-Ambulance-1.jpg|זאב-בולנס
קובץ:Batalionul 265 politie militara 10.jpg|זאב של המשטרה הצבאית הרומנית
קובץ:Wolf Armored Vehicle 2.jpg|רכבי זאב של משמר הגבול 


## מפרט טכני
*סוג מנוע: מנוע דיזל 6000 סמ"ק V8
*הספק: 
*מומנט: 560 ניוטון-מטר
*מערכת ניהול מנוע: מערכת ניהול ממוחשבת
*תיבת הילוכים: אוטומטית בת חמישה הילוכים

## קישורים חיצוניים

*גלריה ומידע על הזאב, באתר israeli-weapons 

## הערות שוליים

קטגוריה:כלי רכב צבאיים
קטגוריה:אמצעי לחימה ישראליים
קטגוריה:רפאל: מוצרים
קטגוריה:כלי רכב שיוצרו בישראל
קטגוריה:זאבים בתרבות
תכונית מבחינה

בפונולוגיה ובפונטיקה, **תכונית מבחינה** (באנגלית: Distinctive Feature) היא מאפיין פונולוגי, המשמש שפות להבחין בין הגאים. תכונית מבחינה היא הגורם הפונולוגי הקטן ביותר אשר שינוי שלו יכול לגרום לשינוי משמעות בשפה נתונה.

למשל, בעברית - קוליות היא תכונית מבחינה, ולפיכך יש הבדל בין עיצורים קוליים בשפה ובין עיצורים בלתי קוליים, וניתן למצוא זוג מינימלי התומך בכך. לעומת זאת, אורך תנועה אינו משמש תכונית מבחינה בעברית, ולכן הגייה מוארכת מעט של תנועה במילה מסוימת לא יגרום לשינוי משמעותה הלקסיקלית (בניגוד למצב באנגלית, למשל).

על פי רוב, לדוברי שפה שלא מקיימת הבחנה מסוימת קשה להבחין בין הגאים הנבדלים באותה תכונית. למשל, יקשה על דובר עברית להבחין בין 5 סוגי הטונים של המנדרינית.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בלשנות
קטגוריה:פונולוגיה